google/wiki40b huggingface dataset:
Masha og Mishka

Masha og Mishka (russisk: Ма́ша и Медве́дь, Masja i Medved, norsk: Masja og Bjørnen) er en russisk animasjonsserie for barn som har gått på den russiske tv-kanalen VGTRK siden 2009. Den vesle jenta Masja (Maria) som ikke har noen venner, møter bamsefar – og blir etter en stund venn med ham. Animasjonen er laget i tredimensjonal grafikk og ble sendt som kveldsbarne-tv på den russiske statskringasteren Kanal 1.
Serien hadde premiere på norsk fjernsyn på NRK3 Super 6. januar 2012 klokka 19.20. Da med tittelen Masha og Mishka, dubbet til sunnmørsdialekt hos NorDubb Studios Volda.

Masja

Masja er ei rastløs, lita jente som stadig kommer opp i morsomme situasjoner. Hun er svært selvstendig, sta og utholdende, og plager stadig andre. Masja elsker slikkepinner og å leke med ball.

Bamsefar

Bamsefar elsker fred og ro, men blir kontinuerlig forstyrret av rampejenta Masja, som kan klare å føre selv en stein nervøst sammenbrudd. En dag går hun så langt at bjørnen blir sittende og hyle mot månen – sammen med ulven. Likevel tar han Masja til sitt hjerte, og selv om han ikke snakker mye, er han veldig følsom. I tillegg er han fotballtilhenger og har i sitt tidligere liv vært sirkusbjørn. I den norske versjonen blir «bamsefar» kalt «Mishka» fra det russiske kjælenavnet for «bamse».

Binna

Bamsefars kjæreste. Dukker opp i episode 5,9,10 og 13.

Harepus

Venn av Masja og Bamsefar. Av og til plukker han bær og gulrøtter i bamsefars hage sammen med dem, og av og til stjeler han.

Gråbein

Gråbein (Ulven) er med i flere episoder. I episoden «Å leve med ulver» kidnapper ulvene Masja for å drive utpressing mot bamsefar for å få mat. Bamsefar bryr seg imidlertid ikke nevneverdig med det framsatte kravet og tenker at ulvene kan få lov å bryne seg på Masha i stedet. I episoden «Så snakk til meg, da!» forsøker en av ulvene å ta Masja.

Ekornet

Ekornet mobber Masja ved å kaste kongler på henne.

Pinnsvinet

Er ikke noen betydningsfull skikkelse i serien, men dukker til tider opp i handlingen

Pandaen

Bjørnens nevø. Dukker opp i episoden «Fjern slektning» og begynner å rivalisere med Masja.

Forskjellige dyr

Geit, Høne, hane, Hund, Gris. Bor på gårdsplassen utenfor Masjas egentlige hjem. Når Masja dukker opp, gjør dyrene alt som står i deres makt for å skjule seg for henne.

Tigeren

Dukker opp i episoden: «Bart og stripet dress». Han kommer for å møte sin gamle sirkusvenn, Bjørnen.

Julenissen

Dukker blant annet opp i «En, to, tre, se på våres juletre». Han er bare litt større enn Masja og liker å kjøre snøscooter.

Snøjomfruen

Tradisjonell russisk figur og medhjelper for Fader Frost (Julenissen). I episoden «Én, to, tre, se på våres juletre», blir Masha for en stund forvandlet til Snøjomfruen.

2010

7. «Å leve blant ulver»

8. «Hvorfor sier du ingenting?»

9. «Syltetøydag»

10. «Gøy på isen»

11. «Første dag på skolen»

12. «Lukket og låst»

13. «Den som ikke har gjemt seg nå …»

2011

14. «Løype!»

15. «Stakkars syke bamsefar!»

16. «Masha + Kasha»

17. «Fjern slektning»

18. «Den store vaskedagen»

19. «Orkesterøvelse»

20. «Bart og stripet dress»

21. «Alene hjemme»
Garnes folkehøyskole

Garnes folkehøyskole var en folkehøyskole på Garnes i Arna utenfor Bergen som var i virksomhet fra 1887 til 1899.
Folkehøyskolen ble anlagt ved Sørfjorden på Garnes av Christian Hambro (1858–1900) i 1887, og hadde i alt om lag 900 elever. Her oppførte han også sin egen bolig, villaen «Fredlund». I 1899 måtte Hambro stenge skolen på grunn av sykdom. Han døde i mars 1900. Kona og sønnen bodde der i 2. etg mens det var leid ut til husflidskole fra september samme året med 35 elever. Skolen var der i 5 år til den ble flyttet dit den ligger i dag.
Vallak

En vallak (kalles også jelk, jalk eller gjeldhest) er en hingst (hannhest) som har blitt kastrert. Hestene kastreres for å få en roligere hest, en som er enklere å håndtere. Ofte kan også dette hjelpe hesten med å stå sammen med andre, være roligere på banen, konsentrere seg mer på treningen o.l.
Betegnelsen «vallak» stammer fra Valakia i Sør-Romania. Folk fra dette området utførte i tidligere tider kastrering og eksport av slike hester.
100 meter hekk under EM i friidrett 2010 – kvinner

Runde 1

Første 3 i hvert heat og de øvrige 4 utøverne med best tid gikk videre til semifinalene.

Semifinaler

Første 3 i hvert heat og de øvrige 2 utøverne med best tid gikk videre til finalen.
Tomoaki Matsukawa

Karriere

Tomoaki Matsukawa startet sin profesjonelle karriere i Bellmare Hiratsuka i 1996. Han har også spilt for Kyoto Purple Sanga, Consadole Sapporo og YKK.
Pierre Nkurunziza

Bakgrunn og oppvekst

Nkurunziza vokste opp som en av sju søsken. Bare en søster lever fremdeles, to av hans søsken ble drept da urolighetene brøt ut i 1993 og de tre andre ble drept i løpet av borgerkrigen. Hans far, Eustache Ngabisha, ble valgt inn i Burundis nasjonalforsamling i 1965 og var senere guvernør i to provinser før han ble drept i en periode med etniske uroligheter som tok livet av hundre tusen mennesker i 1972. Nkurunziza gikk derfor på skole i Ngozi og i Gitega. Deretter studerte han ved Universitetet i Burundi, hvor han avsluttet studiene med eksamen i idrett og pedagogikk i 1990. Etter studiene fikk han jobb som assisterende lærer ved universitetet.

Politisk engasjement

Da borgerkrigen i Burundi brøt ut som følge av drapet på Burundis første hutupresident Melchior Ndadaye i 1993, ble også universitetet angrepet. Dette førte til at han sluttet seg til  Conseil National pour la Défense de la Démocratie–Forces pour la Défense de la Démocratie (CNDD-FDD) som menig soldat i 1995. Han steg raskt i gradene og ble  i 1998 visegeneralsekretær i bevegelsen som etter hvert utviklet seg til et politisk parti. I et mye brukt sitat om hvorfor han ble politisk aktiv, forteller han: «I 1995, angre tutsi-hæren universitetet og drepte 200 studenter. De prøvde å drepe meg også. Angriperne skjøt på bilen min, men jeg kom meg ut og løp av gårde. De satte fyr på bilen min. Da ble jeg med i CNDD-FDD som soldat. Denne krigen ble tvunget på oss, vi startet den ikke.»
I 2001 ble han leder for partiet. Sent samme år ble det en splittelse, men i 2004 ble han gjenvalgt som partileder. Fra å være en leder for en etnisk hutuopprørsgruppe ble Pierre Nkurunziza ble sent i 2003 rådgiver for presidenten for overgangsregjeringen, Domitien Ndayizeye. Før valget i 2005 ble han etter flere gode lokalvalg for partiet nominert som CNDD-FDDs presidentkandidat. Han ble valgt til president av nasjonalforsamlingen 19. august uten motkandidat og overtok vervet som president 24. august.
13. mai 2015 ble Nkurunziza styrtet. Han ble gjenvalgt uten motkandidat ved valget i juli 2015. Nkurunziza ble i 2015 valgt med 69 prosent av stemmene i et valg som var boikottet av de øvrige store partiene.

Nkurunziza og Norge

Nkurunziza har et spesielt forhold til Norge. Mens han var soldat og lå i skyttergravene i åsen utenfor et stadion i Bujumbura, hadde den norske predikanten Aril Edvardsen en evangeliseringskampanje der. Via store høyttalere nådde forkynnelsen også soldatene, og førte til at Nkurunziza opplevde vekkelse til omvendelse og nytt liv, noe som igjen ble årsak til at han la ned våpnene.
Sommeren 2006 besøkte han Norge og deltok i møter som Aril Edvardsen holdt i Østfoldhallen.  
I oktober 2008 var han på besøk i Norge. Da var Erik Solheim vert for ham.
Matias Concha

Tidlig karriere i Sverige

Concha startet karrieren i Kulladals FF, beliggende i Malmö, før han signerte for Malmö FF. I 2004 gikk Concha til Djurgårdens IF, etter en periode med lite spilletid. Concha etablerte seg fast som spiller i klubben, og var en del av laget som tok seriegull i Allsvenskan 2005, samt gull i Svenska Cupen 2004 og 2005. Concha spilte 76 seriekamper og scoret to mål for klubben.

VfL Bochum

Det ble 20. juni 2007 kjent at Concha ville spille for tyske VfL Bochum den kommende sesongen. Concha signerte en kontrakt på fire år for klubben, som spilte i Bundesligaen. Under oppholdet i Tyskland ble Concha skadet, og var ute i flere måneder med beinbrudd.

Malmö FF

Det ble 30. juli 2012 klart at Concha igjen var klar for Malmö FF. Concha fikk innledningsvis mye spilletid for klubben, men mistet plassen for resten av sesongen da Miiko Albornoz vendte tilbake etter en lengre suspensjon. Han fikk lite spilletid også i 2014-sesongen, men spilte tre kamper i 2014/15-sesongen av Champions League. Det ble i en pressemelding 30. oktober 2014 klart at Matias Concha ville legge opp som profesjonell fotballspiller etter 2014-sesongen.

Karriere som landslagsspiller

Concha spilte første landskamp for Sverige mot Jordan. Concha har sammenlagt åtte landskamper for Sverige.
Xylotrupes pauliani

Utseende

En stor (ca. 40 millimeter), blank, svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen. Hos denne arten er hornene ganske korte.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten er lever på Sumatra.
Christian Blom (1974)

Christian Blom (født 14.04.1974 i Bergen) er en norsk samtidskomponist og kunstner. Han jobber med akustisk og elektronisk musikk, installasjoner og performance.
Han fikk Edvard-prisen 2014 i åpen klasse for verket Trio for Dancing Thread, Lightbulb and Bell With Damper.
Han har laget et datamaskinstyrt mekanisk orkester med navnet Al-Khowarizmis mekaniske orkester, oppkalt etter den persiske matematikeren Al-Khwârizmî, og skrevet musikk for orkesteret. Musikken ble senere innspilt av det mekaniske orkesteret og Ensemble Ernst og gitt ut på albumet Christian Blom - Bring me that Horizon. For albumet vant de Spellemannprisen 2017 i klassen samtid.
Han tok over som daglig leder for Notam – norsk senter for teknologi i musikk og kunst i juli 2017.
Ryan Mason

Biografi

Han signerte sin første profesjonelle kontrakt som fotballspiller i juni 2008 da han var 17 år gammel. Han gjorde sin profesjonelle debut i UEFA-cupen den 27. november 2008 som en sen innbytter mot motstanderen NEC Nijmegen. I løpet av 2008-2009 sesongen toppet han lista over de som scoret mest mål med sine totalt 29 mål på 31 kamper, noe som gjorde at Tottenham endte på andreplass i Premier Academy League. 
I løpet av sommeren 2009 dro Mason på lån til klubben Yeovil Town sammen med lagkameraten Steven Caulker. Han gjorde sin ligadebut i starten av 2009/2010-sesongen mot klubben Tranmere Rovers, hvor Yeovil vant 2-0. Mason gjorde en lovende start i Yeovil, og scoret fra et frispark i sin andre kamp mot Colchester United og fra langt holdt i deres neste kamp mot Exeter City som endte uavgjort. Målet mot Exeter ble inkludert i BBC Sport's "Goal of the Week".
Låne-avtalen forlenget i ytterligere tre måneder. Sammen med flere andre lånespillere for Tottenham, blant annet Jon Obika og Steven Caulker, med Yeovil Town forlenget til å vare ut mai 2010. Ryan ble kalt tilbake for tidlig, den 13. mars 2010, da han ble bedt om å komme tilbake til Tottenham etter å ha spilt i 28 kamper for Yeovil og scoret 6 mål for dem.
I august 2010 ble han lånt ut for to måneder til Doncaster Rovers som spilte i Football League Championship.  Etter utløpt avtale, ble han lånt ut til samme klubb igjen for resten av sesongen.  Han signerte en ny kontrakt med Tottenham i juli 2011 og ble lånt ut til Doncaster Rovers igjen for hele 2011-2012 sesongen, men ble kalt tilbake i november 2011 etter bare fem spilte kamper.  I januar 2012 ble han lånt ut til Millwall for resten av sesongen.
Han kom inn som innbytter i Tottehams kamp i Europa Ligaen mot Lazio i september 2012 og fikk sin første kamp fra start mot Carlisle United i ligacupen samme måned.
I januar 2013 ble han lånt ut til den franske klubben Lorient for resten av sesongen.  Utlånskontrakten ble brutt i april 2013 da han ikke hadde spilt noen kamper for Lorient.
23. juli 2013 skrev han under på en låneavtale til Swindon Town som varer hele sesongen.  31. august 2013 skårte han hattrick for Swindon mot Crewe Alexandra da laget vant 5-0 og bommet på et straffespark i slutten av kampen.

Internasjonal karriere

Mason fikk sin første samtalen opp til England U19 side til landskampen mot Russland, men gjorde bare standby-listen og tok ikke del i spillet. Han trengte ikke å vente lenge på sin første kamp for U19-tallet som han og lånespillerne Steven Caulker ble innkalt til EM kvalifisering i Slovenia i oktober 2009. Mason spilte i to av de tre spillene og grep den andre England målet i 2-0 seieren over Slovakia. Ryan fikk sin tredje og fjerde landskamper for U19s i treningskamper, henholdsvis mot Tyrkia og Nederland.
Trollheggsigdvikler

Utseende

En middelsstor (vingespenn 13-18 millimeter) vikler med sigdformede forvinger. Arten ligner mye på den vanligere arten vikkesigdvikler (Ancylis badiana) men har i motsetning til denne et markert, rødlig fargeskjær. Forvingens grunnfarge er gråhvit, ved bakkanten er den en stor, oval, mørkt rødbrun flekk. Vingespissen er brunrød. Bakvingen er gråhvit.

Levevis

Larvene utvikler seg mellom to sammenspundne blader av trollhegg (Frangula alnus) og geitved (Rhamnus catharticus). De voksne sommerfuglene flyr i juni-juli.

Utbredelse

Den er utbredt i Europa, unntatt lengst i nord og sørøst, og finnes også i det nordlige Asia. I Norge er den funnet langs kysten vest til Vest-Agder. Arten er sjelden og blir vurdert som Nær truet (NT) i den norske rødlisten fra 2010.
Båndfluer

Utseende

Små til middelsstore (2 - 15 mm lange), kraftig bygde fluer. De fleste artene har vinger med fargemønster, også kroppen er gjerne flerfarget. 
Brystet (thorax) er kort og kraftig, vanligvis med kraftige børster. Scutellum (den bakerste ryggplaten) er ofte annerledes farget enn resten og blankt. Bakkroppen er hos hunnene trukket ut til et langt eggleggingsrør i spissen. Vingene er store, vanligvis med påfallende mønster av mørke bånd eller flekker. Et karakteristisk trekk er at den fremste åren inne i vingen (subcosta) bøyer brått fremover og munner vinkelrett i vingefremkanten (costa). Vingefremkanten er brutt på tre steder. Beina er korte og kraftige uten noen påfallende særtrekk.
Hodet er ganske stort med store, runde fasettøyne. Pannen er bred med tre punktøyne (ocelli). Ved innerkanten av hvert fasettøye sitter to eller flere kraftige, innoverrettede børster. Hannene hos noen arter har påfallende, tykke eller klubbeformede børster på hodet. Antennene er av vanlig fluetype, tre-leddete, det ytterste leddet er noe forlenget, sylindrisk eller kjegleformet. En tre-leddet antennebørste (arista) sitter på oversiden av det ytterste antenneleddet nær roten. Kinnbørster (vibrissae) mangler. Munndelene er ikke spesielr forlenget. 
Larvene er av vanlig, maggot-lignende fluetype.

Levevis

Alle artene utvikler seg inne i levende planter. Noen arter, som kan gjøre mye skade, utvikler seg i bløte frukter (se skadedyr). Andre danner galler i stengler eller blomnsterhoder. Særlig mange arter lever på kurvplantefamilien. Det er også en del arter som minerer, dvs. spiser på det levende vevet inne i stengler eller blad uten å danne galler, for eksempel selleriflue. Hunnene bruker sitt lange eggleggingsrør til å bore eggene inn i vertsplanten.
Hannene til båndfluene forsvarer territorier på eller ved vertsplanten, og vifter med de fargemønstrede vingene for å signaliserer til andre hanner og til hunnene.

Skadedyr

En del arter av båndfluer er alvorlige skadedyr, i landbruket, særlig i fruktdyrking. 
Kirsebærflue (Rhagoletis cerasi) utvikler seg enten i kirsebær eller kaprifol-bær, og gjør kirsebærene uselgelige (markspiste). Det finnes to såkalte vertsraser, en som går på kirsebær og en på kaprifol. De fleste funn i Norge så langt har vist seg å være av kaprifolrasen, som ser er ut til å være uskadelig. 
Appelsinflue (Ceratitis capitata) er kjent som "Mediterranean fruit fly" i engelsktalende land. Den kan angripe en rekke forskjellige fruktslag, særlig sitrusfrukter, men også fiken, kaffe, papaya og mango, og er et fryktet skadedyr i litt varmere klima. 
Melonflue (Bactrocera cucurbitae) er et alvorlig skadedyr på meloner og agurker, men kan også angripe blant annet tomater, bønner, epler, papaya og sitrusfrukter. Denne arten finnes ikke i Norge. 
Olivenflue (Bactrocera oleae) er et skadedyr i olivendyrking. 
Selleriflue (Euleia heraclei) minerer i bladene på skjermplanter og kan gjøre skade på selleri, løpstikke og pastinakk.

Nyttedyr

Selv om noen arter av båndfluer er skadedyr, har andre vært forsøkt i biologisk bekjemping av brysomme ugress i kurvplantefamilien.
Dryococelus australis

Kjennetegn

Dyret blir ca. 100 til 120 millimeter langt og har som voksen en mørk rødbrun eller svartaktig farge. Unge individer er grønne, trolig på grunn av kamuflasje. Arten regnes som den største av alle spøkelsesinsekter uten vinger.
Hunner er som oftest større enn hanner. De kan bli 12 cm. lange og hannenes maksimale lengde er 10,6 cm.

Utbredelse

Det opprinnelige utbredelsesområdet strakte seg over hele Lord Howe-øya som ligger ca. 580 km. øst om Australia. I dag er arten endemisk for den lille øya Ball's Pyramid som ligger 23 km. sørøst for Lord Howe-øya. Den siste populasjonen med omkring 30 individer lever på en flate av 6 x 30 meter der det finnes et tre av arten Melaleuca howeana.

Status

Arten var siden 1920 listet som utdødd innen den ble gjenfunnet av et australsk forskerteam i 2001. Den opprinnelige bestanden på Lord Howe-øya ble drept av rotter som i 1918 kom dit fra et fartøy som sank utenfor øya.
I 2003 hentet entomologen Stephen J. Fellenberg et han- og et hunindivid fra Ball’s Pyramid for å avle nye individer som senere kan gjeninnføres på Lord Howe-øya. Først skal alle rotter på øya drepes ved hjelp av rottegift. Fellenbergs prosjekt er svært framgangsrikt. Allerede i 2005 fantes det over 100 individer av Dryococelus australis i fangenskap.
Arten er klassifisert som kritisk truet av Verdens naturvernunion.
Nettavis

En nettavis, eller et nettmagasin, er betegnelsen på aviser som publiseres på Internett. Nettaviser finnes hovedsakelig i to varianter. De fleste nettaviser baserer seg ofte delvis eller helt på stoff fra en trykt utgave fra samme avishus, slik for eksempel Aftenposten eller Dagbladet gjør. Noen nettaviser som opprinnelig startet som nettutgave begynte i ettertid å publisere papirutgave basert på nettavisen. Denne trenden ser ut til å ha snudd omgjøringen av papir- til nettutgave på hodet i 2006.
Noen nettaviser, slik som Nettavisen og Panorama finnes kun på Internett og har ikke en trykt utgave. I sitt nettmagasin vil tidsskrifter kunne legge ut større artikler som ikke prioriteres til å få plass i papirutgaven. Mange tidsskrifter med papirutgaver gir abonnenter mulighet til å lese nettutgaven av publikasjonen ved å logge inn på passordbelagte sider.

Norge

De tre første store nettavisene i Norge kom i 1995; med musikkavisen Panorama som ble etablert 1. mars, lokalavisen Brønnøysunds Avis 6. mars og Dagbladet.no 8. mars. Dagbladets nettavis ble startet uten ansatte, og hadde noen få tusen daglige besøkende den første tida. I 2009 hadde antall besøkende økt til 972.000 per dag. Studentavisa i Trondheim Dusken.no, da under navnet Under Dusken, fantes i nettutgave allerede 18. mai 1994 , og hevder derfor å være Norges eldste nettavis.
Fem av de ti mest besøkte norske nettstedene på TNS Gallups toppliste i 2009 var nyhetstjenestene til Dagbladet.no, VG Nett, NRK.no, Aftenposten.no og Nettavisen. Dette er per 2010 ansett som et unikt fenomen i global sammenheng. Til sammenlikning viser nettstatistikken til Alexa at bare ett av de tyve mest besøkte nettstedene i USA er redaksjonelt. Det er nyhetskanalen CNN, på en 18.-plass.
De finnes nettaviser på internett uten betalingsmur.
Sæter (Oslo)

Sæter er et område i Bydel Nordstrand i Oslo. Navnet forbindes først og fremst med den senterpregete bebyggelse omkring krysset mellom Ekebergveien og Nordstrandveien og området rundt, herunder holdeplassen på Ekebergbanen.
Navnet kommer fra en av de opprinnelige gårdene i strøket. Bolighuset på Vestre Seter står fortsatt i Seterveien nedenfor Ekebergbanen. Andersen-dammen (egentlig Andersson-dammen) ved Nordstrand videregående skole var gårdsdam for denne gården, og har navn etter en av gårdens eiere, Mathilde Caroline Andersson.
Edson Araújo

Karriere

Edson Araújo startet sin profesjonelle karriere i Portuguesa i 1999. Han har også spilt for Omiya Ardija, Corinthians, Fortaleza, Atlético Mineiro og Santa Cruz.
Shaolin Soccer

Historien

Stephen Chow spiller Shaolin-munken Sing, som har overlegne ferdigheter i kampsport. I dagens moderne Kina er det dårlig med penger for munkene, så han bestemmer seg for å prøve en ny karriere. Det viser seg at Sings tilværelse heller ikke da blir noe særlig bedre. Men når "Golden Leg" Fung (Man Tat Ng) oppdager Sings talent, begynner ting å skje. Sing gjenforenes med sine gamle kampsportsbrødre, som også har forlatt kampsporten for tradisjonelle yrker. De blir påmeldt til en turnering med en million dollar i premie. Med sin suverene kroppskontroll og nye interesse for fotball blir de snart et lag å regne med. Veien mot ære og berømmelse blir imidlertid lang og smertefull, ettersom Fungs rival Hung (Yin Tse) ikke har tenk å la dem vinne uten kamp.
Pieschen

Severdigheter

I bydelen finnes Dresden sporveismuseum. Josephkirken (katolsk) er oppført i neoromansk stil og ligger i Rehefelderstrasse. Den evangeliske Markuskirken ligger i Bürgerstrasse.
Geir Christensen

Bakgrunn

Geir Christensen er oppvokst i Nordfjord og Oslo. Han er utdannet som kontaktledningsmontør/E-verksmontør gruppe A, og han har arbeida i Jernbaneverket siden 1977. Christensen har lenge vært aktiv i fagbevegelsen.

Politisk karriere

Christensen var sentralstyremedlem i Yrkesskolenes og lærlingenes interesseorganisasjon fra 1974 til 1976. Han har hatt flere faglige tillitsverv, bl.a. leder i Elektropersonalets forening, Oslo, fra 1984 til 1986, og han var medlem av landsstyret og arbeidsutvalget i Rød Valgallianse fra 1991 til 1997. Han har også vært leder i Akershus RV/Rødt Akershus, i periodene 1997-2004 og 2005-2009. Han har vært representant for Rødt i kommunestyret og formannskapet på Nesodden siden 2007, frem til 2011 også medlem av formannskapet.
Pianguan

Pianguan (kinesisk: 偏关县; pinyin: Piānguān Xiàn) er et fylke i provinsen Shanxi i Folkerepublikken Kina. Det er del av byprefekturet Xinzhou.
Befolkningen var på 106 783 innbyggere i 1999.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Red Bull Stratos

Red Bull Stratos var et prosjekt som involverte den østerrikske fallskjermhopperen Felix Baumgartner, og hans suksessfulle forsøk på å hoppe fra 39 000 meters høyde. Den 14. oktober 2012 ble Baumgartner løftet til nesten 39 kilometer under en heliumsballong.
Hoppet ble innledet med et fritt fall på mellom fem og seks minutter, hvor han brøt lydmuren og oppnådde rekordfarten 1 357,6 km/t. Han ble dermed det første menneske som har brutt lydmuren uten hjelp av motorkraft. Den endelige hopphøyden ble målt til 38 969 meter. Han slettet dermed rekorden fra 1960, satt av den nå pensjonerte obersten i USAs luftforsvar, Joseph Kittinger. Kittinger virket som Baumgartners mentor og hadde kontrollen av kommunikasjonen med kapselen under prosjektet.
Reichskriegsflagge (organisasjon)

Reichskriegsflagge («Rikskrigsflagget») var en høyreradikal gruppering i Tyskland i årene etter første verdenskrig. Navnet viser til keisertidens krigsflagg, som gruppen tok som sitt symbol. Den kan regnes som en del av Freikorps-bevegelsen, og i likhet med andre slike grupper bestod den først og fremst av veteraner fra krigen som var desillusjonert og frustrert over situasjonen i Tyskland.
Et av de mest kjente medlemmene var Heinrich Himmler, som senere ble Reichsführer-SS og en av Det tredje rikes mektigste menn. Under ølkjellerkuppet i 1923 deltok flere av medlemmene. Gruppen gikk som andre frikorps i oppløsning, og mange av medlemmene ble absorbert inn i Sturmabteilung, NSDAPs paramilitære organisasjon.